CELEX: 62020TA0370
Language: sl
Date: 2021-11-24 00:00:00
Title: Zadeva T-370/20: Sodba Splošnega sodišča z dne 24. novembra 2021 – KL/EIB (Javni uslužbenci – Zaposleni v EIB – Zdravstveno stanje – Zmožnost za delo – Neopravičena odsotnost – Ničnostna tožba – Pojem invalidnosti – Neomejena pristojnost – Spori finančne narave – Plačilo invalidske pokojnine za nazaj – Odškodninska tožba)

24.1.2022   
            
            
               SL
            
            
               Uradni list Evropske unije
            
            
               C 37/28
            
         
      Sodba Splošnega sodišča z dne 24. novembra 2021 – KL/EIB
      (Zadeva T-370/20) (1)
      
      (Javni uslužbenci - Zaposleni v EIB - Zdravstveno stanje - Zmožnost za delo - Neopravičena odsotnost - Ničnostna tožba - Pojem invalidnosti - Neomejena pristojnost - Spori finančne narave - Plačilo invalidske pokojnine za nazaj - Odškodninska tožba)
      (2022/C 37/38)
      Jezik postopka: francoščina
      
         Stranki
      
      
         Tožeča stranka: KL (zastopnici: L. Levi in A. Champetier, odvetnici)
      
         Tožena stranka: Evropska investicijska banka (zastopnika: G. Faedo in M. Loizou, agenta, skupaj z A. Duron, odvetnico)
      
         Predmet
      
      Predlog na podlagi člena 270 PDEU in člena 50a Statuta Sodišča Evropske unije, prvič, da se odločbi EIB z dne 8. februarja in 8. marca 2019, s katerima je bilo ugotovljeno, da je tožeča stranka zmožna za delo in da je od 18. februarja 2019 neopravičeno odsotna, ter po potrebi odločba predsednika EIB z dne 16. marca 2020, s katero sta bili ti odločbi potrjeni, razglasijo za nične, drugič, da se EIB naloži, naj tožeči stranki plača invalidsko pokojnino za nazaj od 1. februarja 2019, in tretjič, da se tožeči stranki povrne škoda, ki naj bi ji nastala s temi odločbami.
      
         Izrek
      
      
                  1.
               
               
                  Odločbi Evropske investicijske banke (EIB) z dne 8. februarja in 8. marca 2019, s katerima je bilo ugotovljeno, da je oseba KL zmožna za delo in da je od 18. februarja 2019 neopravičeno odsotna, in odločba predsednika EIB z dne 16. marca 2020, s katero sta bili ti odločbi potrjeni, se razglasijo za nične.
               
            
                  2.
               
               
                  EIB se naloži, naj osebi KL plača invalidsko pokojnino od 1. februarja 2019 in zamudne obresti od te pokojnine do celotnega plačila, pri čemer se zamudne obresti določijo po obrestni meri, ki jo Evropska centralna banka (ECB) uporablja za operacije glavnega refinanciranja in ki velja prvi dan v mesecu, v katerem zapade plačilo, povečani za dve točki, ob odštetju zneskov, ki so bili tožeči stranki v istem obdobju izplačani iz naslova osebnih prejemkov in za katere se bi izkazalo, da ji zaradi plačila invalidske pokojnine niso pripadali.
               
            
                  3.
               
               
                  Tožba se v preostalem zavrne.
               
            
                  4.
               
               
                  EIB se naloži plačilo stroškov.
               
            
         (1)  UL C 255, 3.8.2020.